കോണ്ഗ്രസിലെ അഭ്യന്തര പ്രശ്നങ്ങള് ഞങ്ങള് പരിഹരിക്കും, എകെജി സെന്ററില് നിന്നും മാര്ഗനിര്ദേശം വേണ്ട വിഡി സതീശന് Latest കോണ്ഗ്രസില് നേതാക്കളെല്ലാം ചേര്ന്ന് കൂടിയാലോചിച്ച ശേഷമാണ് തീരുമാനം കെപിസിസി അധ്യക്ഷന് പ്രഖ്യാപിക്കുന്നതെന്ന് വിഡി സതീശന്. അഭ്യന്തര വിഷയങ്ങളില് കെപിസിസി പ്രസിഡന്റ പറയുന്നതാണ് അന്തിമ നിലപാടെന്നും അദ്ദേഹം പറഞ്ഞു. അതാണ് പാര്ട്ടി നിലപാട്, അതിനൊപ്പമാണ് താനെന്നും വിഡി സതീശന് വ്യക്തമാക്കി. എല്ലാ സംഘടനങ്ങള്ക്കും ഒരു പൊതുച്ചട്ടക്കൂടുണ്ട് അതിനകത്ത് നിന്നു വേണം എല്ലാവരും പ്രവര്ത്തിക്കാന്. അതില്ലാതെ പോകുമ്ബോള് ആണ് അച്ചടക്ക നടപടി സ്വീകരിക്കേണ്ടി വരുന്നതെന്നും സതീശന് പറഞ്ഞു. ഇപ്പോള് കോണ്ഗ്രസിലുള്ളത് ഒരു പുതിയ രീതിയാണ്. സംഘടനപരമായ ചിട്ടയോടെയാണ് കാര്യങ്ങള് ഇപ്പോള് പോകുന്നത്. അതിന്റെ ആത്മവിശ്വാസം തങ്ങള്ക്കെല്ലാമുണ്ട്. കോണ്ഗ്രസിലെ പ്രശ്നങ്ങള് തങ്ങള് പരിഹരിക്കുമെന്നും അക്കാര്യത്തില് എകെജി സെന്ററില് നിന്നും നിര്ദേശവും മാര്ഗനിര്ദേശവും നല്കേണ്ടതില്ലെന്നും സതീശന് വ്യക്തമാക്കി. തുടര്ച്ചയായുണ്ടായ രണ്ട് തെരഞ്ഞെടുപ്പ് പരാജയങ്ങളില് നിന്നും കേരളത്തിലെ യുഡിഎഫിനേയും കോണ്ഗ്രസിനേയും തിരികെ കൊണ്ടു വരിക എന്നതാണ് ഞങ്ങളുടെ ലക്ഷ്യം. അതിനായൊരു പദ്ധതി ഞങ്ങള്ക്കുണ്ട് ആ രീതിക്ക് കാര്യങ്ങള് നടക്കും. സിപിഎമ്മില് എന്താണ് നടക്കുന്നത്. ഇതിനു മുന്പ് എന്താണ് നടന്നത്. എല്ലാവരും ആത്മപരിശോധന നടത്തുന്നത് നല്ലതാണ്. ഇപ്പോ ആലപ്പുഴയില് ജി സുധാകരനോട് ചെയ്യുന്നത് എന്താണ്. ഇഷ്ടക്കാരേയും ഇഷ്ടമില്ലാത്തവരേയും പലരീതിയില് കൈകാര്യം ചെയ്തിട്ട് ബാക്കിയുള്ളവരെ ഉപദേശിക്കേണ്ട. സതീശന് പറഞ്ഞു. English Summary : vd satheeshan about congress and agaisnt cpim